Imtella' April 19, 2021 Tħassret iż-żjara tal-Prim Ministru Ingliż Boris Johnson fl-Indja hekk kif hemm biża' li feġġ varjant ġdid fil-pajjiż. Dan tħabbar minn Downing Street wara li ġie rrapportat li fl-Indja l-każijiet ta' Covid-19 reġgħu splodew bil-biża' li feġġ xi varjant ieħor li qed iżid il-firxa tal-virus. Il-Prim Ministri Johnson u Modi se jiddiskutu l-pjani għal ftehim importanti bejn iż-żewġ pajjiżi x-xahar id-dieħel, bit-tama li jiltaqgħu aktar tard din is-sena.